CELEX: 62015TN0080
Language: et
Date: 2015-02-19 00:00:00
Title: Kohtuasi T-80/15 P: Luigi Macchia 19. veebruaril 2015 esitatud apellatsioonkaebus Avaliku Teenistuse Kohtu 12. detsembri 2014. aasta määruse peale kohtuasjas F-63/11 RENV: Macchia versus komisjon

20.4.2015   
            
            
               ET
            
            
               Euroopa Liidu Teataja
            
            
               C 127/33
            
         Luigi Macchia 19. veebruaril 2015 esitatud apellatsioonkaebus Avaliku Teenistuse Kohtu 12. detsembri 2014. aasta määruse peale kohtuasjas F-63/11 RENV: Macchia versus komisjon
   (Kohtuasi T-80/15 P)
   (2015/C 127/45)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Luigi Macchia (Rooma, Itaalia), (esindajad: S. Rodrigues ja A. Blot)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 12. detsembri 2014. aasta määrus kohtuasjas F-63/11 RENV;
            
         
               —
            
            
               sellest tulenevalt rahuldada apellandi esimeses astmes esitatud nõuded ja seega:
               
                           —
                        
                        
                           tunnistada hagi vastuvõetavaks;
                        
                     
                           —
                        
                        
                           esimese võimalusena:
                           
                                       —
                                    
                                    
                                       tühistada teenistuslepingute sõlmimise pädevusega OLAF-i peadirektori 12. augusti 2010. aasta vaikimisi tehtud otsus tema lepingut mitte pikendada, nagu ilmneb eelkõige vastamata jätmisest apellandi taotlusele, mille viimane oli 12. aprillil 2010 OLAF-i peadirektorile saatnud;
                                    
                                 
                                       —
                                    
                                    
                                       tühistada vajalikus ulatuses teenistuslepingute sõlmimise pädevusega asutuse 22. veebruari 2011. aasta otsus, millega jäeti personalieeskirjade artikli 90 lõike 2 alusel esitatud kostja kaebus rahuldamata;
                                    
                                 
                                       —
                                    
                                    
                                       sellest tulenevalt ennistada kostja OLAF-i teenistusse, pikendades tema lepingut vastavalt personalieeskirjades sätestatud nõuetele;
                                    
                                 
                     
                           —
                        
                        
                           teise võimalusena ja juhul, kui tööle ennistamise taotlust ei rahuldata, kohustada komisjoni hüvitama kostjale tekitatud varalise kahju, mis on esialgselt ja ex aequo et bono hinnates töötasu, mis ta oleks võinud OLAF-i teenistuses ajutise teenistujana saada, ja praegusel ametikohal saadava töötasu vahe (st umbes 3  000 eurot kuus), vähemalt selle perioodi jooksul, mis vastab tema esialgse lepingu kestusele (neli aastat), ja pikema perioodi jooksul, juhul kui seda lepingut oleks pikendatud kolmandat korda, mis annab õiguse tähtajatule lepingule;
                        
                     
                           —
                        
                        
                           igal juhul mõista komisjonilt varalise kahju hüvitamiseks välja summa, mis on esialgselt ja ex aequo et bono hinnates 5  000 (viis tuhat) eurot, millele lisandub seadusjärgses määras viivitusintress, mida arvutatakse kuni kohtuotsuse tegemiseni.
                        
                     
         
               —
            
            
               mõista kõik kohtukulud, sealhulgas käesoleva apellatsioonimenetluse kulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant ühe väite, mille kohaselt on Avaliku Teenistuse Kohus rikkunud Avaliku Teenistuse Kohtu kodukorra artiklit 81, ületanud Avaliku Teenistuse Kohtu kohtuliku kontrolli ulatust, moonutanud juhtumi asjaolusid ning teinud kohtutoimiku materjalide põhjal sisuliselt ebaõigeid järeldusi.